wickkiey/tamil-wikipedia-markdown huggingface dataset:
# ஞானக் கடல் (சிற்றிதழ்)

**ஞானக் கடல்** இலங்கை, கொழும்பிலிருந்து 1939ஆம் ஆண்டில் வெளிவந்த ஒரு மாத இதழாகும்.  

## ஆசிரியர்
- அன்வர் பூபதிதாசர்

## உள்ளடக்கம்
இசுலாமிய அடிப்படையில் அமைந்த பல்வேறுபட்ட ஆக்கங்களை இது உள்ளடக்கியிருந்தது. இசுலாமிய அடிப்படைக் கருத்துக்கள், இசுலாமிய விளக்கங்கள், குர்ஆன் ஹதீஸ் விளக்கங்கள் போன்ற பல்வேறுபட்ட அம்சங்களை இது உள்வாங்கியிருந்தது.  

## ஆதாரம்
- இலங்கையில் இஸ்லாமிய இதழியல் வரலாறு - புன்னியாமீன்
# ஞானக் கடல் (1948 சிற்றிதழ்)

**ஞானக் கடல்** இலங்கை, மட்டக்களப்பிலிருந்து 1948ம் ஆண்டில் வெளிவந்த ஒரு மாத இதழாகும்.  

## ஆசிரியர்
- அன்வர் பூபதிதாசர்
## உள்ளடக்கம்
இசுலாமிய கதைகள், கட்டுரைகள், கவிதைகள், ஆய்வுக் கட்டுரைகள், இலக்கிய ஆய்வுக் கட்டுரைகள் போன்ற பல்வேறு அம்சங்களை இது உள்ளடக்கியிருந்தது.  
## ஆதாரம்
- இலங்கையில் இஸ்லாமிய இதழியல் வரலாறு - புன்னியாமீன்
# காக்கை பாடினியம்

**காக்கை பாடினியம்** செய்யுள் இலக்கணம் கூறும் ஓர் தமிழ் இலக்கண நூல். இந்த நூல் முழுமையான அளவில் தற்காலத்தில் கிடைக்கவில்லை. இலக்கண நூல்களுக்கு உரை எழுதிய ஆசிரியர்கள் இந்த நூலின் நூற்பாக்களை தம் கருத்துக்கு வலிமை சேர்க்கும் வகையில் மேற்கோள்களாகக் காட்டியுள்ளனர். இந்த நூற்பாக்களையெல்லாம் தொகுத்து இதனை ஒரு தனி நூலாக அண்மையில் உருவாக்கியுள்ளனர். 89 நூற்பாக்கள் இதில் உள்ளன.  

காக்கைபாடினியார் இயற்றிய நூல் காக்கைபாடினியம் எனப்பட்டது.  

இந்த நூல் தோன்றிய காலம் கி.பி. ஆறாம் நூற்றாண்டு என அறிஞர்கள் கருதுகின்றனர்.  

அறிஞர் மயிலை சீனி வேங்கடசாமி இந்த நூற்பாக்களைத் தொகுத்த முதல் நூலாசிரியர். இந்த நூலிலுள்ள நூற்பாக்களைத் தம் இலக்கண அறிவைக்கொண்டு வகைப்படுத்தி, நிரலாக்கி அறிஞர் இரா. இளங்குமரன் தற்போதுள்ள இதன் பதிப்பை வழங்கியுள்ளார்.  

இந்த நூலைத் திரட்டுவதற்கு உதவிய மூலநூல்கள்:  
1. தொல்காப்பிய உரைநூல்கள்
1. நன்னூல் மயிலைநாதர் உரை
1. இறையனார் களவியல் உரை
1. வீரசோழிய உரை
1. யாப்பருங்கலக் காரிகை உரை
1. யாப்பருங்கல விருத்தியுரை

காக்கை பாடினியார் நச்செள்ளையார் என்பவர் சங்ககாலப் புலவர். காக்கை பாடினியம் பாடிய காக்கை பாடினியார் இந்த நச்செள்ளையார் அல்லர். காலத்தால் பிற்பட்டவர்.  

## காக்கை பாடினியார் செய்துள்ள புதுமை
தொல்காப்பியர் செய்யுளில் வரும் அசைக்கூறுகளை நேர், நிரை, நேர்பு, நிரைபு என நான்காகப் பகுத்துக் காட்டினார். தொல்காப்பிய வழிவந்த இந்த நூல் நேர்பு, நிரைபு அசைகளை விலக்கிவிடுகிறது. இதன் வழிவந்த யாப்பருங்கலம், யாப்பருங்கலக் காரிகை ஆகிய நூல்கள் நேர், நிரை என்னும் இரண்டு அசைகளையே குறிப்பிடுகின்றன.  

மேலும் நாலசைச்சீர் பற்றிய குறிப்பும் காக்கைபாடினியத்தில் வருகிறது.  

## நூலின் பெருமையை விளக்கும் பாடல்
<poem>  
தொல்காப்பியப் புலவர் தோன்ற விரித்து உரைத்தார்  
பல்காப்பியனார் பகுத்துப் பண்ணினார் - நல் யாப்புக்  
கற்றார் மதிக்கும் கலைக் காக்கைபாடினியார்  
சொற்றார் தம் நூலுள் தொகுத்து. <small>(யாப்பருங்கலம் விருத்தியுரையில் உள்ள பாடல்)</small>  
</poem>  
(இந்த வெண்பாப் பாடல் பொருள் புரியும் வகையில் பிரித்து எழுதப்படுகிறது)
# ஞானச் சுரங்கம் (சிற்றிதழ்)

**ஞானச் சுரங்கம்** இலங்கை, காத்தான்குடியிலிருந்து 1981ம் ஆண்டில் வெளிவந்த ஒரு மாத இதழாகும்.  

## ஆசிரியர்
- அல்ஹாஜ் மௌலவி அப்துல் ரவூப்

## வெளியீடு
- காத்தான்குடி இஸ்லாமிய மெய்ஞானப் பேரவை
## உள்ளடக்கம்
இசுலாமிய கட்டுரைகள், கவிதைகள், ஆய்வுக் கட்டுரைகள் போன்ற பல்வேறு அம்சங்களை இது உள்ளடக்கியிருந்தது.  

## ஆதாரம்
- இலங்கையில் இஸ்லாமிய இதழியல் வரலாறு - புன்னியாமீன்
# மாப்பொருள்


மூலக்கூறின் கட்டமைப்பு]]  

யின் கீழ், அயடின் சாயம் ஊட்டப்பட்ட கோதுமை மாப்பொருள் மணிகளின் தோற்றம்]]  
**மாப்பொருள்** (*starch*) என்பது அதிக எண்ணிக்கையில் குளுக்கோசு மூலக்கூறுகள் இணைந்து உருவாகும் ஒருவகை காபோவைதரேட்டு ஆகும். இந்த கூட்டுச்சர்க்கரை எல்லா பச்சைத் தாவரங்களாலும் ஒளியின் முன்னிலையில் காபனீரொக்சைட்டு நீர் இணைந்து உருவாக்கப்பட்டு ஆற்றல் தேவைக்காக சேமிக்கப்படும்.  

இதுவே மனிதரின் உணவில் உள்ள பொதுவான காபோவைதரேட்டு வகையாகும். வெவ்வேறு நாட்டு மனிதர்கள் வெவ்வேறு உணவை தமது முக்கிய உணவாகப் பயன்படுத்துவர். கோதுமை, அரிசி, உருளைக்கிழங்கு, சோளம், மரவள்ளி என்பன முக்கிய உணவு வகைகளில் அடங்கும். இவை யாவும் மாப்போருளை தமது முக்கிய கூறாகக் கொண்டனவாகும்.  

தூய்மையான மாப்பொருள் வெண்ணிறமான, சுவையற்ற, மணமற்ற பொடியாக இருக்கும். அத்துடன் குளிர் நீரிலோ, அல்ககோலிலோ கரையாது. இது இரு வகையான மூலக்கூறுகளைக் கொண்டது. முதலாவது நேரோட்ட சுருளி வடிவான (linear and helical) அமைலோசு, இரண்டாவது கிளை அமைப்புடைய (branched) அமைலோபெக்ரின். தாவரங்களில் பொதுவாக 20 - 25% அமைலோசும், 75 - 80% அமைலோபெக்ரினும் காண்ப்படும். விலங்குகளில் சேமிக்கப்படும் குளுக்கோசின் ஒரு தோற்றமான கிளைக்கோசன் இவ்வகை அமைலோபெக்ரினின் மெலதிகமான கிளையுடைய அமைப்பாகும்.  

பதனிடப்பட்ட மாப்பொருள் உணவில் பல விதமான சக்கரைப் பதார்த்தங்கள் இருக்கும். சுடுநீர் சேர்க்கப்படும்போது மாப்பொருள் தடிப்படைந்து, இறுக்கமடைந்து ஒட்டும் தன்மையுள்ள பதார்த்தமாக மாறும்.
# ஞான சூரியன் (சிற்றிதழ்)

**ஞான சூரியன்** மலேசியா, பினாங்குவிலிருந்து வெளிவந்த ஒரு வார இதழாகும்.  

## ஆசிரியர்
- சி. கு. மகதூம் சாயுபு
## உள்ளடக்கம்
இசுலாமிய அடிப்படையில் அமைந்த பல்வேறுபட்ட ஆக்கங்களை இது உள்ளடக்கியிருந்தது. இசுலாமிய அடிப்படைக் கருத்துக்கள், இசுலாமிய விளக்கங்கள், குர்ஆன் ஹதீஸ் விளக்கங்கள் போன்ற பல்வேறுபட்ட அம்சங்களை இது உள்வாங்கியிருந்தது.
# பொதுப் பங்கு நிறுவனம்

**பொது நிறுவனம்** (public company) அல்லது **பொதுப் பங்கு நிறுவனம்** (publicly traded company)**பொதுவில் வணிக ஈடு நிறுவனம்**, **பொதுவில் வாங்கப்பட்ட நிறுவனம்** (publicly held company), **பொதுவில் வரையறுக்கப்பட்ட நிறுவனம்** (ஐக்கிய இராச்சியத்தில்) என்றெல்லாம் குறிப்பிடப்படுபவை ஓர் கட்டுப்பாடு வரையறுக்கப்பட்ட நிறுவனம் (வணிகம்) ஆகும். இவை தங்கள் பத்திரங்களையும் (மூலதனப் பங்குகள்/ஈடுகள், பிணைப் பத்திரங்கள்/கடன்கள் போன்றவை) நிதி திரட்டல் ஆவணங்களையும் வழக்கமாக ஓர் பங்குச் சந்தை மூலமாகவோ அல்லது நேரடி வணிகச் சந்தைகளில் சந்தை நிதி நிறுவனங்களின் சேவை முகப்புகள் மூலமாகவோ பொதுமக்கள் வாங்குமாறு வெளியிடும் நிறுவனமாகும். பொதுவில் வரையறுக்கப்பட்ட நிறுவனங்கள் உள்ளிட்டு, பொது நிறுவனங்கள் தங்கள் வணிக அளவையும் உள்நாட்டு சட்டங்களைப் பொறுத்தும் பங்குச் சந்தையொன்றில் பட்டியலிடப்பட்டிருக்கலாம் அல்லது இடப்படாதும் இருக்கலாம்.  

பொது நிறுவனங்களும் பொதுத்துறை நிறுவனங்களும் வெவ்வேறானவை. பொதுத்துறை நிறுவனங்கள் முழுமையாகவோ பகுதியோகவோ அரசுடமையாக்கப்பட்டவை ஆகும். பொது வழக்கில் இவை பொது நிறுவனங்கள் எனக் குறிப்பிடப்படலாம்.  

## பொதுப் பங்கு நிறுவனத்தின் நிதி ஆவணங்கள்
பொதுவாக, பொதுப்பங்கு நிறுவனத்தின் பங்குகள் பரவலான முதலீட்டாளர்களுக்கு சொந்தமாக உள்ளன; தனிப்பங்கு நிறுவனமொன்றில் நிறுவனப் பங்குகள் ஒப்பீட்டளவில் மிகக் குறைந்த முதலீட்டாளர்களுக்கே சொந்தமாக இருக்கும். பெருமளவில் பங்குதாரர்கள் இருப்பதாலேயே ஒரு நிறுவனம் பொதுப்பங்கு நிறுவனமாகி விடாது. ஐக்கிய அமெரிக்காவில் 1934 பங்குச் சந்தை சட்டத்தின் கீழுள்ள நிறுவனங்கள் பொதுப்பங்கு நிறுவனங்களாகும். முதல் பொதுப்பங்கு நிறுவனமாக 1601ஆம் ஆண்டில் நிறுவப்பட்ட டச்சு கிழக்கிந்திய கம்பனி கருதப்படுகிறது.
# ஸ்தேவான் (புனிதர்)



**புனித ஸ்தேவான்** (*Saint Stephen*) (கிரேக்கம்: Στέφανος, *ஸ்தேபனோஸ்*), கிறித்தவத்தின் முதல் இரத்தசாட்சி ஆவார்.  

கிரேக்க மொழியில் இவரது பெயரின் பொருள் மகுடம் (கிரீடம்) என்பதாகும். இவர் தன் உயிர்தியாகத்திற்காக கடவுளால் மகுடம் சூட்டப்பட்டதாக நம்பப்படுகின்றது. இவர் கலையில் பொதுவாக மூன்று கற்களை ஏந்தியவராகவும், திருத்தொண்டர்களுக்கான உடையிலும் சித்தரிக்கப்படுகிறார்.  

## இறப்பு

திருத்தூதர் பணிகளின் படி தலைமைச் சங்கத்தின் முன் ஸ்தேவானை நிறுத்தி, மோசேக்கும் கடவுளுக்கும் எதிராகப் பழிச்சொற்கள் சொன்னதாக குற்றம் சாட்டினர். (தி.ப )  

விசாரணையின் போது, ஸ்தேவான் பின்வருமாறு கூறினார்.:  
:"இதோ, வானம் திறந்திருப்பதையும், மானிட மகன் கடவுளது வலப்பக்கத்தில் நிற்பதையும் காண்கிறேன்" (தி.ப )  

திருத்தூதர் பணிகள் 6 மற்றும் 7-ஆம் அதிகாரங்கள் இந்த விசாரணையை விவரிக்கின்றன.  

இவர் குற்றவாளியாக தீர்ப்பிடப்பட்டு, நகரத்திற்கு வெளியே இழுத்துக் கொண்டு போய் அவர்மேல் கல்லெறிந்தார்கள். சாட்சிகள் தங்கள் மேலுடைகளைச் தர்சு நகரைச்சேர்ந்த சவுல் எனும் இளைஞரிடம் ஒப்படைத்தார்கள். ஸ்தேவானை துன்புறுத்திய போது யூதர்கள் எப்போது நேர்மையாளர்களை கொலை செய்வதாக அவர் சாடினார்:  
:"எந்த இறைவாக்கினரைத்தான் உங்கள் மூதாதையர் துன்புறுத்தாமலிருந்தார்கள்? நேர்மையாளருடைய வருகையை முன்னறிவித்தோரையம் அவர்கள் கொலை செய்தார்கள். இப்போது நீங்கள் இயேசுவைக் காட்டிக்கொடுத்துக் கொன்றுவிட்டீர்கள்." (தி.ப )  

பின்பு முழந்தாள்படியிட்டு உரத்த குரலில், ஆண்டவரே, இந்தப் பாவத்தை இவர்கள் மேல் சுமத்தாதேயும் என்று சொல்லி உயிர்விட்டார்.  

## கல்லறை
கிபி 415-க்கு முன்னர் பல கோயில்கள் இவர் பெயரால் கட்டப்பட்டிருந்தன. ஆனால் இவரின் கல்லறையின் இடத்தை அறிந்தார் எவரும் இல்லை. எருசலேமிற்கு திருப்பயணம் செய்தபோது, லூசியன் என்னும் குருவுக்கு கிடைக்கப்பெற்ற காட்சியின் படி இவரது கல்லறை எருசலேமிற்கு வடக்கு பக்கத்திலுள்ள *காபார் கமாலா* என்னும் ஊரில் இருப்பதாக நம்பப்படுகின்றது.  

புனித தூர் நகர கிரகொரி (ஆயர்), பிரான்சில் உள்ள மெட்சு நகரில் ஒரு கோயில் கட்டி இவரது மீப்பொருட்களை பாதுகாத்தார்.
# வார்ப்புரு:Taxobox/core

<includeonly>{|  
|-  
! colspan=2 |  
|-  

|- colspan=2  

|-  
|-  
! colspan=2 | |தீநுண்ம வகைப்பாடு| }}  
|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|-  

|}</includeonly><noinclude></noinclude>
# வார்ப்புரு:Automatic taxobox/floating intro

<noinclude>{|  
|-  
! | Automatic taxobox help  
|-  
| Thanks for creating an automatic taxobox. We don't know the taxonomy of "}".  
- Is "}" the scientific name of your taxon? If you were editing the page "Animal", you'd need to specify . If you've changed this, press "Preview" to update this message.
- Click <span class=plainlinks>here</span> to enter the taxonomic details for "}".
|-  
! | Common parameters  
|-  
- Who described the taxon
- Who described the next taxon up the list
- force the display of (e.g.) 4 parent taxa
- Display any subdivisions already in Wikipedia's database <small>(e.g. genera within a family)</small>
|-  
! | Helpful links  
|-  
- Full documentation
- Parameter list
|}</noinclude>
# வார்ப்புரு:Taxonomy/

{Placeholder <strong>error message</strong>}.  
<noinclude>  

This template is called whenever processing taxonomy templates passes the top of the hierarchy, because the parent of "Life" is the empty string.  

Deleting this placeholder template will raise false errors with வார்ப்புரு:Taxobox, through வார்ப்புரு:Taxobox/taxonomy cell. The content of this template must begin with a brace for proper functioning.  
</noinclude>
# சாயமேற்றல் (உயிரியல்)


யின் மேடையில், சாயமேற்றல் மூலம் தயார் செய்யப்பட்ட மாதிரி வைக்கப்பட்டுள்ளது]]  
**சாயமேற்றல்** (Staining) என்பது ஒரு மாதிரியை அல்லது உயிரணுக்களை அல்லது இழையங்களை ஆய்வு செய்வதற்காக நுணுக்குக்காட்டி ஊடாக அவதானிக்கும்போது, அங்கே உயிரணுக்கள் அல்லது இழையங்களிடையே வேறுபாட்டை ஏற்படுத்தி அவற்றை இலகுவாக அடையாளப்படுத்துவதற்காக, நுண்ணோக்கியியலில் பயன்படுத்தப்படும் ஒரு துணை தொழினுட்பம் ஆகும்.  

உயிரியலிலும், மருத்துவத்திலும் பலவகையான நுணுக்குக்காட்டிகள் மூலம் பார்த்து, வெவ்வேறு உயிரியல் இழையங்களை, வேறுபடுத்தி சிறப்பித்துக் கண்டு கொள்வதற்காக நிறமூட்டிகள் / சாயங்கள் பயன்படுத்தப்படும். ஒரு மாதிரியில் ஒரு பகுதி இழையமோ (எடுத்துக்காட்டாக தசை நார்கள், இணைப்பிழையம் போன்றவற்றைக் அடையாளம் காண) அல்லது ஒரு உயிரணுத் தொகுதியோ எடுத்துக்காட்டாக: (குருதியில் வேறுபட்ட உயிரணுக்களை அடையாளப்படுத்த) அல்லது தனிக்கலங்களோ (நுண் உறுப்புக்களை அடையாளப்படுத்த) சாயமேற்றப்படலாம். உயிர்வேதியியலில் ஒரு பொருளில் உள்ள டி.என்.ஏ, புரதம், காபோவைதரேட்டு, லிப்பிட்டு போன்ற மூலக்கூறுகளை தரமறியவும், அளவிடவும் அக்குறிப்பிட்ட மூலக் கூறுகளுக்கான விசேடமான சாயங்கள் பயன்படுத்தி சாயமேற்றப்படலாம்.  

சாயமேற்றலானது ஓட்ட குழியநுண் அளவியலில் (Flow cytometry) கலங்களை அடையாளப்படுத்தவும் உதவும். கூழ்ம மின்புல புரைநகர்ச்சியில் (gel electrophoresis), புரதங்கள், நியூக்கிளிக் அமிலங்களை கோடிட்டுக் காட்டவும் இந்த சாயமேற்றல் உதவும். நோய்த்தடுப்பு இழைய வேதி சாயமூட்டல் (immunohistochemical staining) மூலம் குறிப்பிட்ட சில புரதங்களின் அடிப்படையில் நோய்நிலைகளை அடையாளம் காண உதவும்.  

சாயமேற்றலானது உயிரியலில் மட்டுமன்றி, வேறு துறைகளிலும் பொருட்களில் வேறுபாட்டை ஏற்படுத்திச் சிறப்பித்துக் காட்டப் பயன்படும்.
# சிறுகாக்கை பாடினியம்

**சிறுகாக்கை பாடினியம்** மறைந்துபோன தமிழ்நூல்களில் ஒன்று. காக்கை பாடினியம் என்னும் நூலைப்போலவே இதுவும் ஒரு திரட்டுநூல். இது யாப்பிலக்கணம் கூறும் நூல்.  

நூற்பாக்களை இயற்றியவர் சிறுகாக்கை பாடினியார். இவரது பெயரால் நூலுக்குப் பெயர் அமைந்தது. இவர் காக்கை பாடினியாரின் தங்கை என்று பேராசிரியர் கருதுகிறார்.  
குமரியாற்றைக் கடல்கொண்ட காலத்தில் வாழ்ந்தவர் என்னும் பேராசிரியர் கருத்து ஏற்புடைத்தாக இல்லை. சிறுகாக்கை பாடியனார் கி.பி. ஆறாம் நூற்றாண்டில் வாழ்ந்தவர்.  

உரைநூல்களிலிருந்து இந்நூலின் பாக்களைத் திரட்டியவர் அறிஞர் மயிலை சீனி வேங்கடசாமி. இவரது திரட்டில் 31 நூற்பாக்கள் உள்ளன.  

## இவர் செய்துள்ள புதுமைகள்
- அம்போதரங்கம் - விளக்கம் (நீரில் கல்லைப் போட்டால் எழும் அலையானது முதலில் குறுவட்டத்தில் பெரிதாகவும், போகப்போகப் பெருவட்டமாகி உயரம் குறைந்தும் அமைவது போல விலகிச் செல்லும் பாடல் அமைதி 'அம்போதரங்கம்' எனப்படும்.
- தளை என்னும் செய்யுள் உறுப்பை இவர் விட்டுவிட்டு இலக்கணம் கூறுகிறார்.
- வெண்பா,ஆசிரியம், கலி, வஞ்சி என்னும் நால்வகைப் பாக்களில் ஒவ்வொன்றும், பா, தாழிசை, துறை, விருத்தம் என நான்கு வகைப்பட்டு மொத்தம் 16 வகை கொள்ளும்,
- காக்கைப் பாடினியம் விருத்தம், துறை, தாழிசை என்று கூறும் வரிசை முறையை இந்நூல் தாழிசை, துறை, விருத்தம் என முறை மாற்றி நிரல் செய்கிறது.
# உணவுக் கூம்பகம்



**உணவு வழிகாட்டல் கூம்பகம்** (*Food guide pyramid*) என்பது வெவ்வேறு உணவுக் குழுக்களுக்களுக்குப் பரிந்துரைக்கப்பட்ட நாளாந்த உணவின் அளவை அவற்றின் தேவை ஒழுங்குக்கு ஏற்ப படவரைபாக ஒழுங்கு படுத்திய கூம்பக அமைப்பாகும். 1992 இல் முதன்முதலில் அமெரிக்க ஐக்கிய நாட்டின் வேளாண்மை துறை இதை வடிவமைத்தது. தொடர்ந்து பல நாடுகளும் அமைப்புகளும் இத்தகைய உணவுக் கூம்பகங்களை வெளியிட்டது.
# சிவா இராமநாதன்



**சிவா இராமநாதன்** (**சிவயோகநாயகி**, பிறப்பு: 1937) பிரான்சு நாட்டின் அதியுயர் விருதான செவாலியர் விருது பெற்ற முதல் யாழ்ப்பாணத் தமிழ்ப்பெண் ஆவார். இவர் ஆசிரியராகவும், அதிபராகவும் கடமையாற்றியுள்ளதுடன், இலங்கையில் பிரெஞ்சு மொழி வளர்ச்சியிலும் பெரும்பங்காற்றியுள்ளார்.  

இவர் இலங்கை, யாழ்ப்பாண மாவட்டம், பருத்தித்துறை, பொலிகண்டி, திக்கம் என்ற ஊரைச் சேர்ந்தவர். பொலிகண்டி கந்தவன ஆலயத்தை பரம்பரையாக பரிபாளித்துவரும் ஆதீன கர்த்தாக்களின் குடும்பத்து சைவப்பெரியார் திக்கம் செல்லையாப்பிள்ளை, இராயமுத்து அம்மையார் தம்பதிகளின் கடைசிமகள்.  

### கல்வியும், ஆசிரியப் பணியும்
இவர் தனது ஆரம்பக் கல்வியை அமெரிக்க மிஷன் கல்லூரியிலும், பின்னர் பருத்தித்துறை மெதடிஸ்த மிஷன் கல்லூரியிலும் கற்றார். அதன் பின் கோயம்புத்தூர் அவினாசிலிங்கம் மனையியல் கல்லூரியில் சேர்ந்து மனையியலில் சிறப்புப் பட்டம் (B .Sc) பெற்று 1963 இல் மேலும் ஒரு பட்டத்தைப் பெற்றார். 1965 இல் சுன்னாகம் இராமநாதன் கல்லூரியில் தற்காலிக ஆசிரியராகக் கடமை புரிந்து 1970 இல் பகுதி நேர விரிவுரையாளராக கோப்பாய் ஆசிரியர் பயிற்சிக் கல்லூரியிலும் 1972 இல் நிரந்தர நியமனம் பெற்று அளுத்கம ஆசிரிய பயிற்சிக்கல்லூரியிலும் பின் 1973 இல் பதவி உயர்வுடன் பலாலி ஆசிரியர் பயிற்சிக் கலாசாலையில் விரிவுரயளராகவும் கடமையாற்றினார். 1975 இல் பிரெஞ்சு அரசின் மேற்படிப்பு புலமைப் பரிசிலுக்கு தெரிவு செய்யப்பட்டார். பிரான்சில் விஷி என்ற ஊரில் கவிலம் என்ற பள்ளிக்கூடத்தில் பிரெஞ்சு மொழியை 9 மாத காலம் கற்றுத் தேர்ச்சி பெற்றார். அதன் பின் பாரிசில் தன்துறை சார்ந்த மேற்படிப்பை மேற்கொண்டு அதில் ஆசிரியர்களுக்குக் கொடுக்கக் கூடிய பயிற்சிகளைப் பெற்றுக் கொண்டார். இவரது இந்தப்படிப்பு சொபோரோ பல்கலைக்கழகத்துடன் இணைக்கப்பட்டதான எம்.எஸ்.சி. பட்டப்படிப்புக்குச் சமமானதாகும். 1977 இல் மீண்டும் பலாலிக்குத் திரும்பி ஆசிரிய பயிற்சிக் கல்லூரியிலும் பின்னர் கோப்பாய் ஆசிரிய பயிற்சிக் கலாசாலையில் விரிவுரையாளராகவும் கடமையாற்றினார். பிரெஞ்சுத் தூதரகத்தின் பணிப்பின் பேரில் யாழ்ப்பாணப் பல்கலைக்கழகத்தில் பிரெஞ்சு மொழியை 1979 முதல் 2004 ஆம் ஆண்டு வரை கற்பித்தார். அதேவேளை யாழ் கல்வி வலயம் 2 இல் பிரதிக் கல்விப் பணிப்பாளராகவும் பணிபுரிந்தார். இவர் பிரெஞ்சு மொழியை யாழ்ப்பாணம் Alliance Francaise நிறுவனத்திலும் கற்பித்து வந்தார். இவர் பிரெஞ்சு மொழியை 25 வருடங்களாக கற்பித்து வருகின்றமை குறிப்பிடத்தக்கது.  

### செவாலியர் விருது
இவர் ஒக்டோபர் 2009 இல் கல்விக்காக செவாலியர் விருதினைப் பெற்றார். பிரெஞ்சு மொழியினை இலங்கையில் கற்பித்து, அம் மொழியினையும், பிரான்ஸ் நாட்டு கலாசார பங்களிப்பினையும் இலங்கையில் பல ஆண்டுகளாக பரப்பியதோடு, இவர் கல்வித் துறைக்கு ஆற்றிய சேவையை கௌரவிக்குமுகமாக பிரான்ஸ் நாட்டுக் கல்வி அமைச்சினால் (2009) இலங்கையில் உள்ள பிரெஞ்சு தூதுவரின் இல்லத்தில் வைத்து, தூதரால் இந்த விருது இவருக்கு வழங்கப்பெற்றது.  

=
# வெள்ளி கடற்கரை


**வெள்ளி கடற்கரை** இந்தியாவில் தமிழ்நாடு மாநிலத்தில் கடலூர் மாவட்டத்தில் அமைந்துள்ள ஒரு கடற்கரை ஆகும். கடலூரிலிருந்து 2 கிலோமீட்டர் தொலைவில் அமைந்துள்ள இந்த கடற்கரையில் நூற்றாண்டு வயதான கலங்கரை விளக்கம் உள்ளது. அடர்ந்த அலையாத்திக் காடுகள் அமைந்துள்ளன. வெள்ளி கடற்கரை பகுதியில் பிரித்தானியர்கள் உருவாக்கிய முக்கிய புனித டேவிட் கோட்டை உள்ளது. பெரியார் அரசு கலைக் கல்லூரி, இந்த கடற்கரை அருகே அமைந்துள்ளது
# பசைக்கலப்படலம்

**பசைக்கலப்படலம்** (*Mesohyl*) என்பது பஞ்சுடலிகளில் காணப்படும் வழவழப்புள்ள ஊன்பசைகளால் நிறைந்த ஒரு பகுதியாகும். இது கலங்கள் நிறைந்த ஒரு சாறு/கரைசல் போலக் காட்சியளிப்பதால் பசைக்கலப்படலம் என அழைக்கலாம். இப்படலமானது பஞ்சுடலிகளில் அகப்படைக்கும் (Choaenoderm) புறப்படைக்கும் (Pinacoderm) இடையில் நிறைந்துக் காணப்படும் கலக்கூட்டுகள் நிறைந்த கரைசலாகும்.  

பசைக்கலப்படலம் ஒரு வகையான இணைப்புத்திசுக்களை (Connective tissue) ஒத்துக் காணப்படுகிறது. இதில் பல கலங்களும் குறிப்பாக ரத்த வெள்ளையணுக்களை ஒத்த அமீபாகலங்கள், கலக்கட்டமைப்புகளுக்குத் தேவையான இழைகள் மற்றும் கட்டமைப்புப் பொருட்கள் நிறைந்துக் காணப்படுகின்றன.  

பசைக்கலப்படலம் தசைநார்ப் புரதங்களும், இழைப்புரதங்களை ஒத்த மூலங்களும், கேலக்டின் மற்றும் டெர்மடோபாண்டின் எனும் மூலக்கூறும் நிறைந்த ஒரு கூட்டாகக் காணப்படுகிறது. இதில் காணப்படும் பலப்புரதச்சட்டகங்கள் / பலபுரதக்கூறுகள் (Polypeptides) இதற்கு நல்ல அடித்தளமாக அமையப்பெற்று இதில் காணப்படும் கலங்கள் பற்றுதலுக்கும் அதில் நடக்கும் குறிகள் இடைக்கடத்தலுக்கும் (Signal transduction) கலவளர்ச்சிக்கும் (Cellular growth) துணை நிற்கிறது.
# வெட்சி


'' in Hyderabad, India. ]]  
'' in Kinnerasani Wildlife Sanctuary, Andhra Pradesh, இந்தியா.]]  

**வெட்சி** (*இட்டிலிப் பூ*) என்பது ரூபியேசியேக் குடும்பத்தைச் சேர்ந்த தாவரமாகும். என்றும் பசுமையான மலர்ச்செடிகளான ரூபியேசியே குடும்பத்தில் 529 சிற்றினங்கள் காணப்படுகின்றன.  

உலகெங்கிலுமுள்ள அயன மண்டலம், உப அயன மண்டல நாடுகளில் தோன்றினாலும் அயன மண்டல் ஆசியா, குறிப்பாக இந்தியா இதன் பல்வகைமை செறிந்து காணப்படும் நாடாகும்.  
- வெண்ணிற வெட்சி
:வெட்சி மலர் வெள்ளை நிறத்தில் ஊசிபோல் பூக்கும். அதியமான் போர்க்கோலம் பூண்டபோது போந்தை(பனை), வெட்சி, வேங்கை ஆகிய மூன்று பூக்களையும் கலந்து கட்டிய கண்ணியைத் தலையில் சூடியிருந்தான்.  
- செந்நிற வெட்சி
:முருகப்பெருமானை வழிபட்ட சூரர மகளிர் சூடியிருந்த மலர்களில் சிவந்த காம்பினைக் கொண்ட வெட்சியும் இருந்தது.  
- காடைப் பறவையின் கால்நக முள் போல வெட்சிப்பூ முதிரும்.
- வெட்சிக்கானத்தில் வேட்டுவர் கடம்பு மானைத் துரத்திப் பிடிப்பர்.
- வையையில் நீரீடச் சென்ற மகளிர் வெட்சிப் பூவைத் தலையில் அணிந்திருந்தனர்.
- ஏறு தழுவச் சென்றபோது, இடையர் குலக் காளையர் சூடியிருந்த பன்மலர்க் கண்ணியில் வெட்சிப்பூ அதன் இலைகளுடன் சேர்த்துத் தொடுக்கப்பட்டிருந்த்து.
- வெட்சித்திணையானது குறிஞ்சித்திணையின் புறத்திணை.

## இவற்றையும் காண்க
:சங்ககால மலர்கள்  
## படங்கள்
<></>
# இருபாலுயிரி


**இருபாலுயிரி** *(hermaphrodite)* அல்லது **இருபால் உடலி** என உயிரியலில் விவரிக்கப்படுவது இருபால் உறுப்புகள் ஒருங்கே/ஒரே உடலில் அமையப் பெற்ற ஓர் உயிரினம். அதாவது ஆண் பால் உறுப்பும், பெண் பால் உறுப்பும் ஒரே உடலில் இடம் பெற்றிருத்தலையே நாம் அழிதூஉ/இருபாலுடலி என விளிக்கிறோம். இது பெரும்பான்மையான முதுகெலும்பற்ற உயிரினங்களிலும், விதைமூடியிலித் தாவரங்களிலும் பரவலாகக் காணப்படுகின்றன. இதற்கு வழக்கில் அலி அல்லது பேடு என்ற பிற பெயர்களாலும் அழைக்கப்படுகிறது.  

நாம் பரவலாக அறிந்திருக்கூடிய மண்புழுக்களில் இப்பண்பு இடம் பெற்றுள்ளது. இவற்றிற்கென்று தனியாகப் பாலமைப்புக் காணப்படுவதில்லை. இவை இனப்பெருக்கத்தின் போது ஒரு பகுதி விந்துவைப் படைக்கும் ஆணாகவும் மற்றொன்று முட்டைகளைப் படைக்கும் பெண்ணாகவும் செயலாற்றும். எல்லா மண்புழுக்களும் முட்டையிடும் பண்பை அல்லது திறத்தைப் பெற்றவை.  

மனிதர்களிலும் இந்நிலை காணப்படலாம். ஆனால் அது போலி இருபால் நிலை (pseudo hermaphroditism) ஆகும். உண்மையான இருபால் நிலை மாந்தருள் மிக மிக அரிதாகவே காணப்படும்.  

இதேப்போல் பூக்களில் (பெண்)சூல்களும் (ஆண்) கேசரங்களும் ஒன்றில் காணப்படுவதும் உண்டு. *ஐலொசிரியசு உண்டாட்சு*, ஒரு இருபாலுடலித் தாவரமாகும். இதன் பூவில் சூலும் கேசரமும் ஒருசேரக் காணப்படுகிறது.  

## சொற்பிறப்பியல்

ஹெர்மாஃபுராடைட் எனும் ஆங்கிலச் சொல் ஹெர்மிஸ் மற்றும் அஃப்ராடைட் எனும் கிரேக்கக் கடவுளரின் பெயரில் இருந்து வந்தது. இவர்களுக்குப் பிறந்த மகன் தேவதையுடன் இணைக்கப்பட்டு இரு பால் பண்புகளையும் பெற்றவனாக ஆக்கப்பட்டான்
# அலைகயலுருக்கள்

அலைகயலுருக்கள் (அலைக்கயலுரு - ஒருமை) (Ichthyoplankton) என்பது கடல்நீர் மட்டத்திற்கு ஒட்டிய அல்லது நீர்பரப்பின் மேலிருந்து 200 மீ. களுக்குள் இடம்பெற்றுள்ள கயல்களின் உருக்களான மீன்முட்டை மற்றும் மீன்குஞ்சுகளின் பற்றியதாகும். இவைகள் அலை/நீரின் ஓட்டத்தினால் இடப்பெயர்ச்சியை மேற்கொள்கின்றன. இவை அலைவிலங்குகளுக்குள் அடங்கும். ஆனால் இவைகள் அலைவிலங்களுக்குள் குறைந்த அளவேக் காணப்பட்டாலும் அதில் முக்கியப் பங்கு வகிக்கின்றன. இவைகளில் பெரும்பாலானவை பகுமிதவைவாழிகளாகத் திகழ்கின்றன.  

## பெயர்க்காரணம்
அலை - நீரோட்டம்/நீரலை என்பதையும் கயலுருக்கள் - மீனின் உருக்களாகிய மீன்குஞ்சுகள் மற்றும் மீன்முட்டைகளைக் குறிக்கும். மேலும் இவைகளை மீனின் உருப்படிகள் எனவும் பொருள் கொள்ளலாம். அலைகயலுருக்கள் என்பது நீரோட்டத்தால்/நீரின் விசைக்கு ஆட்பட்டு மிதவைவாழிகளைப் போல் இடம் பெயர்கின்றன.  

## பண்புகள்
மிதவைவாழிகளில் ஒருச் சிறுத்தொகுதியான அலைக்கயலுருக்கள் என்பது மீனின் உருக்களான முட்டை மற்றும் குஞ்சுகளைச் சார்ந்ததேயாகும்.  

இதில் முட்டைகள் நீந்தும் தன்மையற்று இருப்பதால் இவை அலைகள்/நீரின் வேகத்தால் எழுப்பப்பட்டு ஒரு இடத்திலிருந்து இன்னொரு இடத்திற்கு இழுத்துச் செல்லப்படுகின்றன. இவைப் பெரும்பாலும் கடற்பகுதிகளிலேயேக் காணப்படுகின்றன. ஏனெனில் நீரோட்டம் மிகுந்துக் காணப்படுவதால் இந்நிலை ஏற்படுகிறது.  

குஞ்சுகள் ஆரம்ப காலத்தில் நீந்தும் தன்மைக் குறைவாகப் பெற்றும் நீந்தும் தன்மையற்றும் காணப்படுகின்றன. இவ்வாறு காணப்படும் குஞ்சுகள் நீரோட்டத்தால் இழுத்துச் செல்லப்படுவதும் இடம் பெயர்வதும் நிகழ்வதுண்டு. ஆனால் காலப்போக்கில் அவை நல்ல நீந்தும் தன்மையுடையதாய் மாறிவிடுகிறது. அப்போது நீரோட்டத்தின் எதிர்விசையில் பயணிக்க நல்ல வலிமையுடையதாய்த் திகழ்கிறது.  

## உணவுகள்
இவைகளில் குஞ்சுகள் அலைத்தாவரங்களை உண்கின்றன. இவையே சில சமயங்களில் பெருவிலங்குகளுக்கு உணவாகவும் செயல் படுகின்றன.  

## முக்கியத்துவம்
- இவைகள் சுற்றுச்சூழல் அளக்கும் மானியாகத் திகழ்கிறது. இவைகளால் நீர்ச்சூழல் ஆரோக்கியத்துடனா அல்லது கேடுடன் காணப்படுகிறதா எனபதை நாம் உணர முடியும்.
- மீன்/கயல்களின் சினை உற்பத்தியையும் அதன் பருவக்காலத்தையும் உணர ஏதுவாய் இருக்கிறது. இதன் மூலம் மீன் உற்பத்தியையும் கணக்கெடுக்கலாம்.
கயலுருக்களை அலப்பதின் மூலம் நாம் பொருள் விரையத்தையும் காலவிரையத்தையும் தவிர்க்கலாம். பெரிய மீன்களை மாதிரிக்கொண்டு ஆய்வதைவிட இச்சிரு குஞ்சுகளையும் முட்டைகளையும் ஆய்வதில் எளிமையாக வேலையைக் கையால முடியும். இதைக் கொண்டு நாம் பெருமீன்களின் கணக்கையும் எளிதாக உணரமுடியும்.  
- இதனால் அறியப்படும் தரவுகளானது மீனின் பரவல் மற்றும் அடர்த்தியையும் அதன் தட்பவெப்ப சூழ்நிலைகளையும் தெளிவாக உணர வாய்ப்பளிக்கிறது.
- மீன்களில் குறிப்பிடும் படியாக மத்தி, நெத்திலி ஆகிய மீன்களின் தொகைகளைக் கணக்கெடுக்கப் பெரிதும் பயன்படுகிறது. பசிபிக் மத்தி மற்றும் பசிபிக் ஐலாக்களையறியவும் மேலும் போகாக்சியோ, கனவாய், கௌகாட் பாறைமீன்களை போன்று பலமீன்களின் பருவமாற்றம் மற்றும் சூழ்லியல் குறித்து அறியமுடியும்.

## காண்க
- மிதவைவாழி
# வார்ப்புரு:முதலமைச்சர்

}}<noinclude>  
இந்த வார்ப்புரு தற்போதைய முதலமைச்சரை பக்கங்களில் காட்டுவதற்காக உருவாக்கப்பட்டுள்ளது. உதா. தமிழ்நாடு கட்டுரையில் உள்ள தகவல் பெட்டியிலும் இன்னும் வேறு **பல கட்டுரைகளில்** தற்போதைய தமிழ்நாடு முதலமைச்சரின் பெயரை மாற்றுவதற்கு பதில் **விக்கித்தரவில்** (wikidata) மாற்றிவிட்டால் போதுமானது.  
இவ்வாறு பயன்படுத்தலாம்
# வெற்றிமாறன்



**வெற்றிமாறன்** *(Vetrimaaran)* ஒரு தமிழ்த் திரைப்பட இயக்குநர் ஆவார். இவரது முதல் திரைப்படமான பொல்லாதவன் நடப்பு நிலைக்கு மிக அண்மையாகப் படம்பிடித்துக் காட்டியதற்காக அதிக பாராட்டைப் பெற்றது. இவரது இரண்டாவது திரைப்படமான ஆடுகளம் 2011ஆம் ஆண்டிற்கான தேசியத் திரைப்பட விருதுகளில் சிறந்த இயக்குநர் மற்றும் சிறந்த திரைக்கதையாசிரியர் விருதுகளைப் பெற்றுத் தந்துள்ளது. இந்தத் திரைப்படத்திற்கு 6 தேசிய விருதுகள் கிடைத்துள்ளன.  

## தொடக்க வாழ்க்கை
கடலூர் நகரில் 4 செப்டம்பர் 1975 அன்று பிறந்தார் வெற்றிமாறன். இவர் தாயார் மேகலா சித்ரவேல் ஒரு புதின எழுத்தாளர். தந்தை வி. சித்ரவேல் ஒரு கால்நடை மருத்துவர். வெற்றிமாறனுக்கு ஒரு தமக்கை உள்ளார்.  

## கல்வி
இவர் ஆங்கிலத்தில் இளங்கலைப் பட்டம் பெற்றுள்ளார். ஆங்கில முதுகலைப் பட்டம் முடிக்கும் தறுவாயில்,தனது பதினைந்து வயதிலேயே சினிமா மீதான ஆர்வம் இவருக்கு வந்துவிட்டது. ஆனால் அதை வெளிப்படுத்துகிற துணிச்சல் மட்டும் இல்லாமல் இருந்தது. பள்ளிப்படிப்பை முடித்து சென்னை லயோலா கல்லூரியில் சேரும்போதுதான், அதற்கான தருணம் வாய்த்தது. அந்த தைரியத்தை பேராசிரியர் ச. ராஜநாயகம் கொடுத்திருக்கிறார். 'சினிமாதான் உன் எதிர்காலம் என்று நினைத்தால் அதில் ஈடுபடு' என்று உற்சாகமாகப் பேசியிருக்கிறார். இவரது இந்தப் பயணத்திற்கு தொடக்கமாக ச.ராஜநாயகம் இருந்துள்ளார். அவரே வெற்றிமாறனை இயக்குநர் பாலுமகேந்திராவிடம் உதவி இயக்குநராகவும் சேர்த்துவிட்டார். பாலுமகேந்திராவிடம், கதை நேரம் தொலைக்காட்சித் தொடரில் பணியாற்ற கல்லூரி படிப்பை நிறுத்தினார். இவர் திரைப்படக்கலையைப் பாலுமகேந்திராவிடம் முதன்மையாகக் கற்றார்.  

## சொந்த வாழ்க்கை
வெற்றி மாறனின் மனைவி பெயர் ஆர்த்தி. கல்லூரி காலத்து காதல். இவர்களுக்கு பூந்தென்றல் என்ற மகளும் கதிரவன் என்ற மகனும் உள்ளனர்.  

## இயக்கிய திரைப்படங்கள்
- *பொல்லாதவன்*
- *ஆடுகளம்*
- *விசாரணை*
- *வட சென்னை*
- *அசுரன்*
- *பாவக்கதைகள்*
- *விடுதலை பாகம் 1,2*

## திரைப்படங்கள்
| ஆண்டு | திரைப்படம் | இயக்குநர் | தயாரிப்பாளர் | விருதுகள் |
| --- | --- | --- | --- | --- |
| - | 2007 | *பொல்லாதவன்* | விஜய் விருதுகள் (சிறந்த இயக்குநர்) |  |
| 2011 | *ஆடுகளம் (திரைப்படம்)* | தேசிய திரைப்பட விருதுகள் வாங்கிய இயக்குநர்களின் பட்டியல்
சிறந்த திரைக்கதைக்கான தேசிய விருது
சிறந்த இயக்குநருக்கான பிலிம்பேர் விருது – தமிழ்
1 ஆவது தென்னிந்திய தென்னிந்திய சர்வதேச திரைப்பட விருதுகள்
விஜய் விருதுகள் (சிறந்த இயக்குநர்) |  |  |
| 2013 | *உதயம் என்.எச்4 (திரைப்படம்)* |  |  |  |
| *நான் ராஜாவாகப் போகிறேன்* | வசனகர்த்தா |  |  |  |
| 2014 | *பொறியாளன் (திரைப்படம்)* |  |  |  |
| 2015 | *காக்கா முட்டை (திரைப்படம்)* | சிறந்த குழந்தைத் திரைப்படத்திற்கான தேசிய விருது
சிறந்த திரைப்படத்துக்கான ஃபிலிம்பேர் விருது - தமிழ்
எடிசன் விருதுகள் |  |  |
| 2016 | *விசாரணை (திரைப்படம்)* | சிறந்த தமிழ்த் திரைப்படத்துக்கான தேசிய விருது
ஆனந்த விகடன் - சிறந்த இயக்குநர் |  |  |
| *கொடி (திரைப்படம்)* |  |  |  |  |
| 2017 | *லென்ஸ்* |  |  |  |
| 2018 | *அண்ணனுக்கு ஜே (2018 திரைப்படம்)* |  |  |  |
| *வட சென்னை (திரைப்படம்)* | ஆனந்த விகடன் திரைப்பட விருதுகள் - சிறந்த |  |  |  |
| 2019 | *அசுரன்* | அறிவிப்பு |  |  |
| 2023 | *விடுதலை பகுதி 1* |  |  |  |

## திரைக்கதை பங்களிப்புகள்
- *உதயம் என்.எச்4*
- காக்கா முட்டை
- 
- 

## விருதுகள்
- சிறந்த இயக்குநருக்கான தேசியத் திரைப்பட விருது (2011)
- ஆனந்த விகடன் "டாப் 10" மனிதர்கள் விருது, 2016)
# நாகிஓசு



**நாகிஓசு** (*Nagios*) என்பது பரவலாகப் பயன்படுத்தப்படும் கட்டற்ற பிணையக் கண்காணிப்புச் செயலி ஆகும். இது புரவலர்களையும், சேவைகளையும் கண்காணித்து பிரச்சினைகள் வரும் போது எச்சரிக்கை செய்யும். இது லினக்சு/யுனிக்சு இயங்கு தளங்களில் இயங்கும்.  


## மேலதிக வாசிப்பு

- Barth, Wolfgang; (2006) *Nagios: System And Network Monitoring* – No Starch Press
- Barth, Wolfgang; (2008) *Nagios: System And Network Monitoring, 2nd edition* – No Starch Press
- Turnbull, James; (2006) *Pro Nagios 2.0* – San Francisco: Apress
- Josephsen, David; (2007) *Building a Monitoring Infrastructure with Nagios* – Prentice Hall
- Dondich, Taylor; (2006) *Network Monitoring with Nagios* – O'Reilly
:* Schubert, Max et al.; (2008) *Nagios 3 Enterprise Network Monitoring* – Syngress  
:* Kocjan, Wojciech; (2008) "Learning Nagios 3.0" – Packt Publishing
# வார்ப்புரு:கலைச்சொல் ஒத்தாசை அறிமுகம்

| தொகுப்புகள்
---- |  |
| --- | --- |
| 4 | } |

<div>  
இப்பக்கத்தில் பயனர்களுக்குத் தமிழ் கலைச்சொற்கள் தொடர்பாகப் பரிந்துரைகள் வழங்கப்படும். உங்களுக்குக் கலைச்சொற்கள் தேவைப்படின் அல்லது கலைச்சொற்கள் தொடர்பாக ஐயங்கள் இருந்தால் முதலில் **தமிழ் விக்சனரியில்** தேடுங்கள். அங்கு கிடைக்காவிடின் இங்கு கேட்கவும். பிற பயனர்கள், தமிழறிஞர்கள், துறை வல்லுனர்கள் இயன்றவரை உதவிகள் வழங்குவார்கள்.  

மேலும் தகவல்களுக்கு , சொல் தேர்வு, பொதுவான மொழிபெயர்ப்புக் கலந்துரையாடல்கள் ஆகிய பக்கங்களைப் பாக்கவும். ''  
</div>
# விக்கிப்பீடியா:கலைச்சொல் ஒத்தாசை/வேதியியல்



## தமிழாக்கம் தேவை
தமிழில் பல வேதியியல் கனிமங்கள், மற்றும் வேதியியல் சம்பந்தமான பல வார்த்தைகளை மொழிபெயர்க்க வேண்டுகிறேன். உதாரணமாக சில..  
- alcohol
:மதுசாரம்  
:மதுபானம்  
- hydrogen -நீரியம்
- amine
- isocyanide
இது போன்ற பல வேதியியல் சம்பந்தமான வார்த்தைகளை மொழிபெயர்க்கவும்.--Wwwsenthilathiban 14:15, 4 செப்டெம்பர் 2010 (UTC)  

## Tautomer
Tautomer என்பதற்கு ஈடாகத் தமிழகப் பாடநூல்களில் பின்பற்றப்படும் கலைச்சொல்லை அறியத் தரமுடியுமா? விட்சனரியில் அமைப்புமாற்றச் சமநிலைவடிவம் என்றுள்ளது. --மதனாகரன் (பேச்சு) 02:56, 20 ஆகத்து 2015 (UTC)  

--மதனாகரன் (பேச்சு) 10:19, 11 செப்டம்பர் 2015 (UTC)  

மதனாகரன்,tautomerism - இயங்குச் சம்நிலை மாற்றீயம், Tautomer = இயங்குச் சமநிலை என நினைக்கிறேன். --கி.மூர்த்தி 12:59, 11 செப்டம்பர் 2015 (UTC)
# தொல்காப்பியம் பிறப்பியல் செய்திகள்


தொல்காப்பியம் எழுத்து, சொல், பொருள் என்ற மூன்று அதிகாரங்கள் கொண்டது. அவற்றில் முதலாவதான எழுத்ததிகாரத்தில் மூன்றாவது இயல் 'பிறப்பியல்'. அந்த இயலில் 20 நூற்பாக்கள் இடம்பெற்றுள்ளன. இந்த இயலே இவ்வதிகாரத்தில் மிகக்குறைந்த நூற்பாக்களைக் கொண்ட இயல் ஆகும்.  

தொல்காப்பியர் கணக்கில் தமிழ் எழுத்துகள் 33. அவை எவ்வாறு பிறந்து ஒலிக்கும் என்று இங்கு கூறப்படுகிறது.  

## பிறக்கும் நிலைகள்
வளி என்பது உலகைச் சூழ்ந்துள்ள காற்று. நாம் பேசும்போது வளி உந்தியிலிருந்து தோன்றும்.  

:<small>(உந்தி என்பது காற்றை உந்தும் diaphragm. உந்தி உறுப்பானது அடிவயிற்றுக்கும் மூச்சுப்பைக்கும் இடையில் உள்ளது)</small>  
உந்தியில் தோன்றும் வளி தலையிலும், மிடற்றிலும், நிலைகொள்ளும்.  
:<small>மிடறு என்பது தொண்டையில் உணவுக்குழாயையும், காற்றுக்குழாயையும் மிடைந்துவைக்கும், அதாவது மடைமாற்றும் pharynx.</small>  
அங்கிருந்து பாய்ந்து பல், இதழ், நாக்கு, மூக்கு, அண்ணம் ஆகியவற்றில் ஒலியைத் தோற்றுவிக்கும்.  

ஆக நிலைகொண்டு பாயும் ஒலியுறுப்புகள் 8.  

இந்த எழுத்துச்செல்வத்தைத் திறப்படக் காணின் அவற்றின் வெவ்வேறு தன்மை புலப்படும்.  

## உயிரெழுத்துகள்
- 12 உயிரெழுத்துகளும் மிடற்று வளியில் இசைக்கும். இந்த இசையுடன் ...,
- அ, ஆ வாய் அங்காந்து பிறக்கும்.
- இ, ஈ, எ, ஏ, ஐ ஆகியவை அங்காப்புடன் அண்பல் முதலை நாவிளிம்பு தொடப் பிறக்கும்.
- உ, ஊ, ஒ, ஓ, ஔ ஆகியவை அங்காப்புடன் இதழ் குவியப் பிறக்கும்.
:இவற்றில் திரிபில் சிறு மாறுதலும் நிகழும்.  

## மெய்யெழுத்துகள்
வாய் அங்காப்போடு ...,  

- க, ங - முதல்நா அண்ணத்தைத் தொடப் பிறக்கும்.
- ச, ஞ - இடைநா அண்ணத்தைத் தொடப் பிறக்கும்.
- ட, ண - நுனிநா அண்ணத்தைத் தொடப் பிறக்கும்.
இவை ஆறும் ஒருவகைப் பிறப்பு.  
- த, ந - நாநுனி அண்ணமும் பல்லும் பொருந்துமிடத்தில் விரிந்து ஒற்றப் பிறக்கும்.
- ற, ன - நுனிநா மேலெழுந்து அண்ணத்தை ஒற்றப் பிறக்கும்.
- ர, ழ - நுனிநா மேலெழுந்து அண்ணத்தை வருடப் பிறக்கும்.
- ல - நாவிளிம்பு வீங்கி அண்பல் அடியை நா நுனி தொடுகையில் அண்ணத்தை ஒற்றப் பிறக்கும்.
- ள - நாவிளிம்பு வீங்கி அண்பல் அடியை நா நுனி தொடுகையில் அண்ணத்தை வருடப் பிறக்கும்.
- ப, ம - இதழோடு இதழ் பொருந்தப் பிறக்கும்.
- வ - மேல் பல்லும் கீழ் இதழும் இயையப் பிறக்கும்.
- ய - மிடற்றில் எழுந்த ஒலி அண்ணத்தில் அடைபடும்போது பிறக்கும்.
மெல்லின எழுத்து ஆறும் மூக்கில் இசைக்கும்.  

## சார்பெழுத்துகள்
குற்றியலிகரம், குற்றியலுகரம், ஆய்தம் ஆகிய மூன்றும் சார்பெழுத்துகள். இவற்றிற்கு என்று தனி ஒலி இல்லை. எந்த எழுத்தோடு சார்ந்து வருகிறதோ அந்த எழுத்தின் ஒலியைப் பெறும்.  

## அந்தணர் மறை
எழுத்து பிறக்கும் பள்ளிகள் தலை, மிடறு, நெஞ்சு என்று கூறிய தொல்காப்பியர் எந்தெந்த எழுத்துகள் அவற்றில் பிறக்கும் என்று காட்டவில்லை.  

:"பள்ளிகளில் வளி எழும். சொல்லிய 5 இடங்களில் எழுத்தாகப் பிறந்து வளி விடுபடும். எழுத்தானது பிறந்து, எழுந்து, விடுபடும் அளபு அந்தணர் மறையில் உள்ளது. அகத்தே தோன்றும் அதனை இங்குச் சொல்லாமல், புறத்தே வெளிப்படும் பாங்கை மட்டும் கூறியுள்ளேன்" என்று தொல்காப்பியர் குறிப்பிடுகிறார்.  

வல்லின எழுத்துகள் நெஞ்சிலும், ஆய்த எழுத்து தலையிலும், ஏனையவை மிடற்றிலும் பிறப்பதை அறிஞர்கள் உணர்ந்து கூறியுள்ளனர்.  

## இணைப்பு
தொல்காப்பியம் பிறப்பியல் நூற்பாக்கள்  

## வெளிப் பார்வை
- ஒலி உறுப்புகள்
- உயிர் ஒலி
- க ங ச ஞ ட ண
- த ந
- ற ன
- ர ழ
- ல ள
- ப ம
- வ
- ய
- மெல்லெழுத்து
- சார்பெழுத்து
- அந்தணர் மறை
# கிரிப்சின் தூதுக்குழு

**கிரிப்சின் தூதுக்குழு** (*Cripps' mission*) என்பது 1942ல் பிரித்தானிய இந்தியாவுக்கு ஐக்கிய இராச்சியத்தின் அரசு அனுப்பிய ஒரு தூதுக்குழு.  

இரண்டாம் உலகப் போர் 1939ல் தொடங்கிய போது இந்தியாவின் வைசுராய் லின்லித்கோ பிரபு இந்திய மாகாண அரசுகளையும் அரசியல் கட்சிகளையும் கலந்தாலோசிக்காமல் தன்னிச்சையாக பிரித்தானிய இந்தியாவின் நாசி ஜெர்மனி மீதான போர் சாற்றலை அறிவித்தார். இதனால் 1937 முதல் மாநில சுயாட்சி முறையின் கீழ் பெருவாரியான இந்திய மாகாணங்களில் ஆட்சி புரிந்து வந்த இந்திய தேசிய காங்கிரசு அரசுகள் பதவி விலகின. மாகாணங்களில் ஆளுனர் ஆட்சி அமல்படுத்தப்பட்டது. 1942ல் சப்பானியப் படைகள் கிழக்காசியாவில் பெரும் பகுதிகளைக் கைப்பற்றி இந்தியாவை நோக்கி முன்னேறிக் கொண்டிருந்தன. ஐரோப்பிய களத்திலும் பிரிட்டனின் நிலை கடும் நெருக்கடிக்காளாகியிருந்தது. போரில் வெற்றி பெற பெருமளவில் இந்தியப் படைகளும் இந்தியர்களின் ஒத்துழைப்பும் தேவை என பல பிரித்தானியத் தலைவர்கள் கருதினர். எனவே இந்தியர்களின் ஒத்துழைப்பைப் பெற ஒரு தூதுக் குழுவை இந்தியாவுக்கு அனுப்பினர். இதற்கு பிரதமர் வின்ஸ்டன் சர்ச்சிலின் போர்க்கால அமைச்சரவையில் இடம் பெற்றிருந்த சர் ஸ்டாஃபோர்ட் கிரிப்ஸ் தலைமை தாங்கினார். இக்குழு அவரது பெயரால் “கிரிப்சின் தூதுக்குழு” என்றழைக்கப்பட்டது.  

யும் சந்திப்பு]]  

இந்திய தேசிய காங்கிரசில் கிரிப்சுடன் பேச்சுவார்த்தை நடத்துவது குறித்து இருவேறு கருத்துகள் நிலவின. வைசுராயின் தன்னிச்சையான முடிவினால் கோபம் கொண்டிருந்த ஒரு பிரிவினர், காலனிய அரசுக்கு எதிராக ஒரு பெரும் எழுச்சியைத் தொடங்க வேண்டுமென்று விரும்பினர். சக்ரவர்த்தி ராஜகோபாலாச்சாரி போன்றோர் போரில் அரசுடன் ஒத்துழைக்க வேண்டுமெனக் கருதினர். காந்தி இந்தியா போரில் ஈடுபடுவதை விரும்பவில்லை, மேலும் பிரித்தானிய அரசின் நல்லெண்ணத்தின் மீது அவருக்கு நம்பிக்கையில்லை. எனினும் ராஜகோபாலாச்சாரி, ஜவகர்லால் நேரு, வல்லபாய் படேல் போன்ற காங்கிரசு தலைவர்கள் கிரிப்சை சந்தித்து அவருடன் பேச்சு வார்த்தை நடத்தினர். போர் முயற்சிக்கு ஒத்துழைப்புக்கு பதிலாக உடனடியாக இந்தியாவுக்கு விடுதலை வேண்டுமென்று கோரினர். தனிப்பட்ட முறையில் கிரிப்சு இந்தியாவுக்கு மேலாட்சி அங்கீகாரம் வழங்கி முழு தன்னாட்சிக்கு வழிவகுப்பதாக உறுதியளித்தார். மேலும் காலப்போக்கில் அதுவே முழு சுதந்திரமாக மாற வாய்ப்புண்டு என்றும் உறுதியளித்தார். ஆனால் வெளிப்படையாக எந்த உறுதியினையும் அளிக்க வில்லை. வைசுராயின் நிர்வாகக் குழுவில் இந்தியர்களுக்கு இடமளிக்கப்படும் என்பது போன்ற சிறு சீர்திருத்தங்களை மட்டும் முன்வைத்தார். உடனடி தன்னாட்சி வேண்டுமென்று கோரிய காங்கிரசு தலைவர்கள் இதனால் கடும் அதிருப்தி அடைந்தனர். இரு தரப்பினரும் மற்றவர் மீது கொண்டிருந்த நம்பிக்கையின்மையால் பேச்சுவார்த்தைகள் தோல்வியடைந்தன.  

கிரிப்சு தூதுக்குழு முயற்சி தோல்வியடைந்த பின்னர் காங்கிரசு வெள்ளையனே வெளியேறு இயக்கத்தைத் தொடங்கியது. இவ்வியக்கத்தை காலனிய ஆட்சியாளர்கள் இரும்புக்கரம் கொண்டு அடக்கினர். எனினும், இந்தியாவுக்கு மேலாட்சி அங்கீகாரம், முழுத் தன்னாட்சி போன்றவை வழங்கலாம் என்ற கிரிப்சின் நிலைப்பாடு போர் முடிந்தபின்னர் ஐக்கிய இராச்சியத்தின் அதிகாரப்பூர்வ நிலைப்பாடாக மாறி இந்தியாவின் விடுதலைக்கு வழிவகுத்தது.
# பொன்வண்ணன்


**பொன்வண்ணன்** (பிறப்பு: மே 06, 1964) முழு பெயர் *பொன்வண்ணன் தேவர்*. இவர் மதுரை மாவட்டத்தை பூர்வீகமாக கொண்டவர். இவர் ஈரோடு மாவட்டத்தில் பிறந்து, வளர்ந்தார். பல தமிழ்த் திரைப்படங்களில் துணை வேடங்களில் நடித்துள்ள இந்தியத் திரைப்பட நடிகராவார். இவர் சக நடிகையான சரண்யாவைத் திருமணம் செய்துக்கொண்டார். பலராலும் பாராட்டப்பட்டு விருது பெற்ற ஜமீலா என்ற திரைப்படத்தை இயக்கியவர் ஆவார்.  

## குறிப்பிடத்தக்க திரைப்படங்கள்
### நடிகராக
| ஆண்டு | திரைப்படம் | வேடம் | மொழி | குறிப்பு |
| --- | --- | --- | --- | --- |
| 1991 | *புது நெல்லு புது நாத்து* | தமிழ் | வசனகர்த்தாவாகவும் |  |
| 1992 | *அன்னை வயல்* | தமிழ் | திரைக்கதை மற்றும் இயக்கம் |  |
| 1994 | *கருத்தம்மா* | தவசி | தமிழ் |  |
| 1995 | *பசும்பொன்* | தமிழ் |  |  |
| 1997 | *பெரிய இடத்து மாப்பிள்ளை* | செல்லப்பா | தமிழ் |  |
| 1998 | *வேலை* | தமிழ் |  |  |
| 1999 | *பூமகள் ஊர்வலம் * | தமிழ் |  |  |
| 2007 | *பருத்திவீரன்* | கழுவா தேவன் | தமிழ் |  |
| *நம் நாடு* | இளமாறன் | தமிழ் |  |  |
| *பிளாஷ்* | மலையாளம் |  |  |  |
| 2008 | *அஞ்சாதே* | கீர்த்தி வாசன் | தமிழ் |  |
| *வள்ளுவன் வாசுகி* | தலைவர் | தமிழ் |  |  |
| *முனியாண்டி விலங்கியல் மூன்றாமாண்டு* | முத்துமணி | தமிழ் |  |  |
| *சிலம்பாட்டம்* | வீரைய்யன் | தமிழ் |  |  |
| 2009 | *அயன்* | பார்த்திபன் | தமிழ் |  |
| *மாயாண்டி குடும்பத்தார்* | தவசி மாயாண்டி | தமிழ் |  |  |
| *முத்திரை* | ஆதிகேசவன் | தமிழ் |  |  |
| *பேராண்மை* | கணபதி ராம் | தமிழ் |  |  |
| *யோகி* | தமிழ் |  |  |  |
| *கந்தக்கோட்டை* | தமிழ் |  |  |  |
| 2010 | *பொற்காலம்* | பசுபதி | தமிழ் |  |
| *மாத்தி யோசி* | தமிழ் |  |  |  |
| 2011 | *சீடன்* | தமிழ் |  |  |
| *பொன்னர் சங்கர்* | சின்னமலை கவுண்டர் | தமிழ் |  |  |
| *சங்கரன்கோவில்* | மகாலிங்கம் | தமிழ் |  |  |
| *கதிர்வேல்* | வேலுச்சாமி | தமிழ் | படப்பிடிப்பில் | } |

### இயக்குநராக
| ஆண்டு | திரைப்படம் | நடிப்பு | மொழி | குறிப்பு |
| --- | --- | --- | --- | --- |
| 1992 | *அன்னை வயல்* | ராஜ்முரளி, வினோதினி | தமிழ் |  |
| 2003 | *ஜமீலா* | சுவலட்சுமி, ராம்ஜி | தமிழ் | } |
# சத்ய ஞான சபை



**சத்ய ஞான சபை** தமிழ்நாட்டில் கடலூர் மாவட்டத்தில் வடலூர் அருகே அமைந்துள்ள சமரச சன்மார்க்கச் சங்கம், திருவருட்பா அருளிய வள்ளலார் இந்த சமரச சன்மார்க்கச் சங்கத்தை 25 சனவரி 1872-ல் தோற்றுவித்தார்.  

## ஞானசபை பெயர் மாற்றம்
1872 இல் நிறுவப்பட்ட சபைக்கும் சங்கத்தின் பெயரை ஒட்டியே பெயர்கள் மாற்றி அமைத்து இருந்தன.1872 சூலை மாதம் 18ம் நாள் ஞான சபை வழிபாட்டுக்குரிய விதிகளை வகுத்தருளிய போது சங்கம் சாலை சபை ஆகிய மூன்றன் பெயரையும் மாற்றி அமைத்தார்கள் சமரச வேத சன்மார்க்க சங்கம் என்ற பெயர் சமரச சுத்த சன்மார்க்க சத்திய சங்கம் என பெயர் மாற்றப்பட்டது இப்பெயர் மாற்றத்தில் வேத என்னும் சொல் நீக்கப்பட்டும் சுத்த சக்திய என்னும் சொற்கள் உற்ற இடத்தில் பெய்து விளக்கப்பட்டும் இருப்பது கவனிக்கப்பாலது. ஞான சபை வழிபாட்டுக்கான விதிகளை அடிகள் எழுதி அருளிய ஞான சபை விளக்க விபவ பத்திரிக்கை என்னும் கட்டளையின் முதல் பகுதியில் இம்மாற்றங்கள் அறிவிக்கப்படுகின்றன.  

1872 சனவரி 25 பூச நாள் அன்று சபையின் பெயரை வள்ளலார் மாற்றி அமைத்து வழிபாடு தொடங்கப் பெற்றது. அதன்படி சத்திய ஞானசபை சமரசசுத்த சன்மார்க்க சத்திய ஞானசபை என பெயர் மாற்றம் அடைந்தது.
# தென்மேற்கு பருவக்காற்று (திரைப்படம்)


***தென்மேற்குப் பருவக்காற்று *** 2010ஆம் ஆண்டு சிபு ஐசக் தயாரிப்பில், சீனு இராமசாமி எழுதி இயக்கி வெளியான ஒரு தமிழ்த் திரைப்படமாகும். இதில் முன்னணி வேடங்களில் விசய் சேதுபதி, வசுந்தரா சியேர்ட்ரா மற்றும் சரண்யா பொன்வண்ணன் நடித்துள்ளனர். திசம்பர் 24, 2010 அன்று வெளியான இத்திரைப்படத்திற்குச் சிறந்த நடிப்பிற்காக சரண்யா பொன்வண்ணனுக்கும் சிறந்த பாடலுக்காக கவிஞர் வைரமுத்துவிற்கும் தேசிய விருதுகள் கிடைத்துள்ளன.  

இத்திரைப்படம் கலவையான விமர்சனங்களைப் பெற்றது, ஆனால் இறுதியில் 58 ஆவது தேசிய திரைப்பட விருதுகள் விழாவில் இடம்பிடித்து அங்கு இது தமிழின் சிறந்த திரைப்படம் என்று அறிவிக்கப்பட்டது. சரண்யா பொன்வண்ணன் மற்றும் பாடலாசிரியர் வைரமுத்து முறையே சிறந்த நடிகை மற்றும் சிறந்த பாடலாசிரியர் விருதுகளைப் பெற்றனர்.  

## கதை
இந்தத் திரைப்படம் வீராயி (சரண்யா) என்ற கைம்பெண்ணின் கதையை சொல்கிறது. தனது மகன் முருகனை (விசய் சேதுபதி) தன்னந்தனியே ஆடு மேய்ப்பவனாக வளர்த்து பெரியவனாக்குகிறாள். கதை மாந்தரை சிறப்பாக காட்டுவதில் திரைக்கதை வெற்றி கண்டுள்ளது. அன்னையின் மதிப்பினை அனைவரும் உணரும் வண்ணம் திரைப்படம் அமைந்துள்ளது. .  

## நடிகர்கள்
- விசய் சேதுபதி- முருகன்
- வசுந்தரா காஷ்யப் - பேச்சி
- சரண்யா பொன்வண்ணன் - வீராயி
- அருள் தாசு - மூக்கையன்
- தீப்பெட்டி கணேசன்
- ஹேமலதா - கலைச்செல்வி
- "ஸ்டில்ஸ்" குமார் - மாரிச்சாமி
- "காதல்" குமார்
- கம்பம் குணா

## பாடல்கள்
இத்திரைப்படத்திற்கான பின்னணி இசையை என்.ஆர் என். ஆர். ரகுநந்தன் அமைத்துள்ளார். பாடல்வரிகளை வைரமுத்து எழுதியுள்ளார். இந்தத் திரைப்படப் பாடலுக்காக 2011ஆம் ஆண்டிற்கான சிறந்த பாடலாசிரியருக்கான தேசிய விருதை பெற்றுள்ளார்.  
| "ஆத்தா அடிக்கையிலே" | ஹரிணி |  |
| --- | --- | --- |
| "சின்ன சின்னங்காட்டுலே" | சங்கர் மகாதேவன் |  |
| "கள்ளி கள்ளிச்செட்டி" | சுவேதா மோகன் |  |
| "கள்ளிக் காட்டில்" | விசய் பிரகாசு |  |
| "கள்ளிக் காட்டில் 2" | உண்ணிமேனன் |  |
| "நன்மைக்கும்" | விசய் பிரகாசு |  |
| "யேடி கள்ளச்சி" | விசய் பிரகாசு, சிரேயா கோசால் | } |

## விருதுகள்
- 2010 இந்திய தேசிய திரைப்பட விருது - சிறந்த தமிழ்த் திரைப்படம்
- 2010 இந்திய தேசிய திரைப்பட விருது - சிறந்த நடிகை - சரண்யா பொன்வண்ணன்
- 2010 இந்திய தேசிய திரைப்பட விருது - சிறந்த பாடல் - வைரமுத்து
# பெருமாள் ஏரி


**பெருமாள் ஏரி** (*Perumal Eri*) என்பது தமிழ்நாட்டின் கடலூர் மாவட்டத்தில் உள்ள ஒரு நன்னீர் ஏரி ஆகும். குறிஞ்சிப்பாடியிலிருந்து 10 கிலோ மீட்டர் தொலைவில் பெருமாள் ஏரி அமைந்துள்ளது.  

கடலூரிலிருந்து சிதம்பரம் செல்லும் வழியில் பெருமாள் ஏரி அமைந்துள்ளது. இது 10ஆம் நூற்றாண்டில் இரண்டாம் பராந்தக (சுந்தர) சோழன் என்ற மன்னனால் உருவாக்கப்பட்டது. இதன் நீளம் 16 கிலோ மீட்டர்ரும் அகலம் 1 கிலோ மீட்டரும் ஆகும். ஏற்கனவே நெய்வேலி நிலக்கரி நிறுவனத்தின் கழிவுகளால் 8 கிலோ மீட்டர் தூரம் ஏரி தூர்ந்து விட்டது. தமிழக அரசு கடலூர் சிப்காட்டில் புதிதாக அமைத்து வரும் 3000 கோடி ரூபாய் திட்டமான நாகார்ஜுனா ரிபைனரீஸ் என்ற ஆந்திரா நிறுவனத்திற்கு தேவையான தண்ணீர் தேவையை பூர்த்தி செய்து கொள்ள பெருமாள் ஏரியிலிருந்து தண்ணீர் எடுத்துக் கொள்ள அனுமதி அளித்துள்ளது. மேலும் அந்த ஏரியில் ராட்சச ஆழ் குழாய் மூலமும் தண்ணீர் எடுத்துக் கொள்ளவும் அனுமதி அளிக்கப்பட்டுள்ளது.
# தமிழ்நாடு சட்டமன்றக் கூட்டங்களின் பட்டியல்


தமிழ்நாடு சட்டமன்றக் கூட்டங்கள் நடைபெற்ற விவரங்களின் பட்டியல்.  

**'''இந்திய அரசியலமைப்பின்படி இதுவரை தமிழ்நாட்டில் நடைபெற்ற சட்டமன்ற கூட்டங்களின் பட்டியல்'''**

| வ.எண் | சட்டமன்றப்பேரவை & காலவரை | தேர்தல் நடைபெற்ற நாட்கள் | சட்டப்பெரவைக் கூட்டகாலம் துவங்கிய நாள் | அமைச்சரவை பதவியேற்ற நாள் | அவையின் முதல் கூட்டம் கூட்டப்பட்ட நாள் | அவைக் கலைக்கப்பட்ட நாள் |  |
| --- | --- | --- | --- | --- | --- | --- | --- |
| 1 | முதல் சட்டப் பேரவை
1952-1957 | 2, 5, 8, 9, 11, 12, 16, 21 மற்றும் 25 ஜனவரி, 1952 (9 நாட்கள்) | மார்ச் 3, 1952 | ஏப்ரல் 10, 1952 | மே 3, 1952 | மார்ச் 31, 1957 |  |
| - | 2 | இரண்டாவது சட்டப் பேரவை
1957-1962 | 1, 4, 6, 8 மற்றும் மார்ச் 11, 1957 (5 நாட்கள்) | ஏப்ரல் 1, 1957 | ஏப்ரல் 13, 1957 | ஏப்ரல் 29, 1957 | மார்ச் 1, 1962 |
| 3 | மூன்றாவது சட்டப் பேரவை
1962-1967 | 17, 19, 21 மற்றும் பெப்ரவரி 24, 1962 (4 நாட்கள்) | மார்ச் 3, 1962 | மார்ச் 15, 1962 | மார்ச் 29, 1962 | பெப்ரவரி 28, 1967 |  |
| 4 | நான்காவது சட்டப் பேரவை
1967-1971 | 5, 18 மற்றும் பெப்ரவரி 21, 1967 (3 நாட்கள்) | மார்ச் 1, 1967 | மார்ச் 6, 1967 | மார்ச் 15, 1967 | ஜனவரி 5, 1971 |  |
| 5 | ஐந்தாவது சட்டப் பேரவை
1971-1976 | 1, 4 மற்றும் மார்ச் 7, 1971(3 நாட்கள்) | மார்ச் 15, 1971 | மார்ச் 15, 1971 | மார்ச் 22, 1971 | ஜனவரி 31, 1976 |  |
| 6 | ஆறாவது சட்டப் பேரவை

1977-1980 | 12 மற்றும் ஜூன் 14 , 1977 (2 நாட்கள்) | ஜூன் 30, 1977 | ஜூன் 30, 1977 | ஏப்ரல் 7, 1977 | பெப்ரவரி 17, 1980 |  |
| 7 | ஏழாவது சட்டப் பேரவை

1980-1984 | 28 மற்றும் மே 31, 1980 (2 நாட்கள்) | ஜூன் 9, 1980 | ஜூன் 9, 1980 | ஜூன் 19, 1980 | நவம்பர் 15 1984 |  |
| 8 | எட்டாவது சட்டப் பேரவை
1985-1988 | டிசம்பர் 24 1984 (ஒரே நாள்) | ஜனவரி 16, 1985 | பெப்ரவரி 10 1985 | பெப்ரவரி 25 1985 | ஜனவரி 30, 1988 |  |
| 9 | ஒன்பதாவது சட்டப்பேரவை 1989-1991 | ஜனவரி 21 1989 (ஒரே நாள்) | ஜனவரி 27, 1989 | ஜனவரி 27, 1989 | பெப்ரவரி 6 1989 | ஜனவரி 30 1991 |  |
| 10 | பத்தாவது சட்டப் பேரவை 1991-1996 | ஜூன் 15 1991
(ஒரே நாள்) | ஜூன் 24, 1991 | ஜூன் 24, 1991 | ஜூலை 1,1991 | மே 13 1996 |  |
| 11 | பதினோராவது சட்டப்பேரவை 1996-2001 | ஏப்ரல் 22 , 1996 மற்றும் மே 2, 1996 (2 நாட்கள்) | மே 13, 1996 | மே 13, 1996 | மே 22, 1996 | மே 14, 2001 |  |
| 12 | பன்னிரண்டாவது சட்டப் பேரவை 2001-2006 | மே 10 2001
(ஒரே நாள்) | மே 14 2001 | மே 14 2001 | மே 22 2001 | மே 12 2006 |  |
| 13 | பதின்மூன்றாவது சட்டப் பேரவை 2006-2011 | மே 8, 2006 (ஒரே நாள்) | மே 13, 2006 | மே 13, 2006 | மே 17, 2006 | மே 14, 2011 |  |
| 14 | பதிநான்காவது சட்டப் பேரவை 2011 முதல் | ஏப்ரல் 13, 2011 | மே 15, 2011 | மே 13, 2016 |  |  |  |

## இதனையும் பார்க்கவும்
தமிழ்நாடு சட்டமன்றம்
# கழைக்கூத்து

**கழைக்கூத்து** (Acrobatics) என்பது மூங்கில் கம்புகளிடையே கட்டப்பட்ட கயிறில் நடந்து வித்தை காட்டும் கூத்து. கழை என்பது மூங்கில்களிகளைக் குறிக்கும் வார்த்தை. அதனால்தான் இக்கூத்துக்கு கழைக்கூத்து என்ற பெயர் வந்தது.  

## இந்தியாவில் கழைக்கூத்து
இக்கலை வடநாட்டில் இருந்து வந்த கலை என்பதால் இதை ஆரியக்கூத்து என்றும், ஆரியக்கழைக்கூத்து என்றும் அழைக்கிறார்கள். இக்கலையை நடத்திக் காண்பவர்களை **கழைக்கூத்தாடிகள்** என்பர்.  

"ஆரியக்கூத்து" என்பது வடநாட்டிலிருந்து வந்ததால் அல்ல என்றும், "ஆர் எக்கூத்து ஆடினாலும் காரியத்தில் கண்ணாயிரு" என்ற பழமொழியில் 'ஆர் எக்கூத்து' என்ற சொற்றொடர் காலப்போக்கில் ஆரியக்கூத்து என மருவியதாகவும் சொல்வர்.  

## இசை
இக்கலையில் இசை கூட்டம் சேர்க்கும் நோக்கத்தில் பயன்படுத்தப்படுகிறது. இசைக்கு தவில் அல்லது தட்டு மற்றும் சிறு ஊதுகுழல் பயன்படுத்துவார்கள்.  

## கூத்துப்பயிற்சி
குழந்தைகளுக்கு 2 வது மாதத்திலேயே கூத்துப்பயிற்சியை தொடங்கி விடுகிறார்கள். தலையே நிமிராத இரண்டு மாதக் குழந்தையை ஒரு கையால் தூக்கி, மேலே நிறுத்துவது தான் முதல்கட்டப் பயிற்சி. கீழே கிடத்தி வயிற்றில் ஏறி மிதிப்பது, குழந்தையின் வயிற்றில் கயிற்றைக் கட்டி, ஊஞ்சல் போல ஆட்டுவது என பயிற்சிகள் நீள்கின்றன.  

இந்தக் கூத்தை பெரும்பாலும் மணற்பாங்கான இடத்தில் தான் நடத்துகிறார்கள். இக்கூத்து நிகழ்த்த 9 மீட்டர் உயரத்தில் இருந்து 18 மீட்டர் வரை உயரம் உள்ள 4 வலிமையான மூங்கில்கள் தேவை. முந்தைய காலங்களில் இதைவிட அதிக உயரமுள்ள குச்சிகளைப் பயன்படுத்தி உள்ளார்கள். இரண்டு கம்புகளை பெருக்கல் குறிபோல இருபுறமும் நட்டு வைத்து, கயிற்றால் இணைப்பார்கள். கம்புகள் அசையாமல் இருக்க மாட்டுத்தோலால் செய்யப்பட்ட கயிறைக்கொண்டு கட்டி, பூமியில் இரும்புக் கம்பியை நட்டுக் கட்டி விடுவார்கள். நடப்பதற்கு வசதியாக மேலே உள்ள கயிறு இழுத்துக் கட்டப்பட்டிருக்கும். கூத்துத் தொடங்குவதைக் குறிக்கும் விதத்தில் தட்டு அல்லது தவில் இசைப்பார்கள். தொடக்கத்தில் சில வித்தைகாட்டும் விளையாட்டுக்கள் செய்வார்கள். தரையில் கிடக்கும் ஊசியை கண்களால் எடுப்பது, கண்ணைக் கட்டிக்கொண்டு பெண்கள் மேல் கத்தியை வீசுவது, கர்ணம் அடிப்பது, கயிற்றில் நடப்பது என இக்கலை நீளும். கயிற்றில் நடப்பது பெரும்பாலும் பெண்கள் தான். இப்போது இக்கலை அவ்வளவாக நடைமுறையில் இல்லை.  

## கழைக்கூத்தாடிகள்

கழைக்கூத்துக் கலைஞர்கள் கழைக்கூத்தாடிகள் என அழைக்கப்படுவர். இவர்கள் தங்களை தொம்பன் என தமிழ்நாட்டில் அழைத்துக் கொள்கின்றனர். இவர்களின் பூர்வீகம் குஜராத். குஜராத்தின் பூர்வகுடிகளான தோம்பரா மக்களின் பாரம்பரிய கலைதான் கழைக்கூத்து. தோம்பராக்கள் காட்டுநாயக்கர்களின் ஒரு பிரிவு என்ற கருத்து உண்டு. இவர்கள் தெலுங்கு மொழியைத் தாய்மொழியாகக் கொண்டவர்கள். இவர்களை ரெட்டி, டொம்பரர்கள் என்றும் அழைப்பார்கள். குஜராத், இயற்கைச் சீற்றங்களால் அடிக்கடி பாதிக்கப்பட்டதால், சீவனம் தேடி இடம்பெயர்ந்தவர்கள். இவர்கள் ஆந்திரம் வழியாக தமிழகம் வந்து அடைக்கலமானவர்கள் என்றும் சொல்லப்படுகிறது. இவர்கள் தமிழகத்தின் எல்லா மாவட்டங்களிலும் சிதறி வாழ்கின்றனர். தமிழகத்தில் மொத்தம் 500 கூத்தாடிக் குடும்பங்கள் இருக்கலாம் என்கிறது ஒரு கணக்கெடுப்பு. இவர்கள் முழுக்க, முழுக்க இந்தக் கலையை மட்டுமே வாழ்க்கையாகக் கொண்டவர்கள். இவர்களில் ஆண்கள், பெண்கள், குழந்தைகள் என அனைவருமே இக்கலையை அறிந்து வைத்திருப்பார்கள். அதனால் இதை குடும்பக்கலை என்றும் அழைப்பதுண்டு.
# கா. சண்முகம்


**காசிவிசுவநாதன் சண்முகம்** (*Kasiviswanathan Shanmugam*, பிறப்பு: 29 மார்ச் 1959), என்பவர் சிங்கப்பூரின் அரசியல்வாதி ஆவார். மக்கள் செயல் கட்சியின் உறுப்பினரான இவர் 2011 ஆம் ஆண்டு மே மாதத்தில் இடம்பெற்ற தேர்தல்களை அடுத்து சிங்கப்பூரின் வெளியுறவு அமைச்சராகவும் சட்ட அமைச்சராகவும் தெரிவு செய்யப்பட்டார்.  

## வாழ்க்கைக் குறிப்பு
இந்தியத் தமிழரான சண்முகம் 1972 முதல் 1977 வரை ரஃபில்ஸ் கல்விக்கழகத்தில் கல்வி பயின்று சிங்கப்பூர் தேசியப் பல்கலைக்கழகத்தில் சட்டத்துறையில் கல்வி பயின்று 1984 ஆம் ஆண்டில் பட்டம் பெற்றர். 1985 ஆம் ஆண்டில் சிங்கப்பூர் வழக்குரைஞர்கள் அமைப்பில் (Bar) சேர்த்துக்கொள்ளப்பட்டார். பின்னர் அவர் அலென் அண்ட் கிளெண்டில் என்ற சிங்கப்பூரின் தனியார் சட்ட நிறுவனத்தில் இணைந்து பணியாற்றினார்.  

## அரசியலில்
1988 ஆம் ஆண்டில் சண்முகம் செம்பாவாங் குழுத்தொகுதியில் இருந்து நாடாளுமன்றத்துக்குத் தெரிவானார். நாடாளுமன்றத்தில் பின்வரிசை உறுப்பினராக இருந்து கொண்டு தொடர்ந்து தனது வழக்கறிஞர் தொழிலையும் செய்து வந்தார். 2008 ஆம் ஆண்டில் சட்ட அமைச்சராக பேராசிரியர் எஸ். ஜெயக்குமாரின் இடத்துக்குத் தெரிவு செய்யப்பட்டார். 2010 ஆம் ஆண்டில் இவர் உட்துறை அமைச்சராகவும் பதவி வகித்தார்.  

## ஊடகங்கள்
# சண்முகம்

பொதுவாக **சண்முகன்** அல்லது **சண்முகம்** என்பது தமிழ்க் கடவுள் முருகனைக் குறிக்கும் ஒரு தமிழ் ஆண் இயற்பெயர் ஆகும். தமிழ் பாரம்பரியம் காரணமாக இது ஆண்களுக்கும் பெண்களுக்கும் பொதுவான ஒரு குடும்பப்பெயராகவும் இருக்கலாம்.  

## இந்திய ஆளுமைகள்
- ஆர். கே. சண்முகம் செட்டியார், இந்தியப் பொருளாதார நிபுணர்
- செ. வை. சண்முகம், தமிழக மொழியியலாளர்
- ஆர். சண்முகம், பஞ்சாயத்துத் தலைவர்
- கொடுமுடி ச. சண்முகன், தமிழறிஞர்
- சி. சண்முகம், தமிழக அரசியல்வாதி
- தி. க. சண்முகம், நடிகர்
- ப. சண்முகம், இந்திய அரசியல்வாதி
- உளுந்தூர்ப்பேட்டை சண்முகம் - தமிழ்நாடு அரசு அறிவித்த நாட்டுடைமை ஆசிரியருள் ஒருவர்.

## இலங்கை ஆளுமைகள்
- குப்பிழான் ஐ. சண்முகம், ஈழத்து எழுத்தாளர்
- சண்முகம் சிவலிங்கம், ஈழத்துக் கவிஞர்
- ராஜேஸ்வரி சண்முகம், இலங்கை வானொலிக் கலைஞர்

## ஏனைய நாட்டு ஆளுமைகள்
- ஆர். சண்முகம், மலேசிய எழுத்தாளர்
- கா. சண்முகம், சிங்கப்பூர் அரசியல்வாதி
- சே. வெ. சண்முகம் எழுத்தாளர், சிங்கப்பூர்.
- ரெ. சண்முகம், மலேசியக் கலைஞர்
# சர்வோத்தம் யுத் சேவா பதக்கம்



**சர்வோத்தம் யுத் சேவா பதக்கம் ** (Sarvottam Yudh Seva Medal) இந்தியாவின் மிக உயரிய போர்க்கால சிறப்புமிகு சேவைக்கான விருதாகும். போர்களப்பணிகளில் மிக உயர்ந்தநிலையில், சிறப்புமிகு சேவை புரிந்தமைக்காக வழங்கப்படுகிறது. "போர்க்களப் பணி" என்பது போர், சண்டைகள், மற்றும் தீவிர எதிர்ப்புநிலைகளைக் குறிக்கும். இது அமைதி காலத்தில் வழங்கப்படும் மிக உயரிய சிறப்புமிகு சேவை விருதான பரம் விசிட்ட சேவா பதக்கத்திற்கு ஒப்பானது. இந்த விருது விருதுக்குரியவர் இறந்தபின்னும் கொடுக்கற்பாலது.  

## வெளியிணைப்புகள்
- சர்வோத்தம் யுத் சேவா பதக்கத்தினைக் குறித்த படைத்துறை பக்கம்
# உத்தம் சேவா பதக்கம்



**உத்தம் யுத் சேவா பதக்கம் ** (Uttam Yudh Seva Medal) இந்தியாவின் உயரிய போர்க்கால சிறப்புமிகு சேவைக்கான விருதாகும். போர்களப்பணிகளில், உயர்ந்தநிலையில், சிறப்புமிகு சேவை புரிந்தமைக்காக வழங்கப்படுகிறது. "போர்க்களப் பணி" என்பது போர், சண்டைகள், மற்றும் தீவிர எதிர்ப்புநிலைகளைக் குறிக்கும். இது அமைதி காலத்தில் வழங்கப்படும் மிக உயரிய சிறப்புமிகு சேவை விருதான அதி விசிட்ட சேவா பதக்கத்திற்கு ஒப்பானது. இந்த விருது விருதுக்குரியவர் இறந்தபின்னும் கொடுக்கற்பாலது.  

## வெளியிணைப்புகள்
- உத்தம் யுத் சேவா பதக்கத்தினைக் குறித்த படைத்துறை பக்கம்
# யுத் சேவா பதக்கம்



**யுத் சேவா பதக்கம் ** (Yudh Seva Medal) இந்தியாவின் போர்க்கால சிறப்புமிகு சேவைக்கான விருதாகும். போர்களப்பணிகளில் சிறப்புமிகு சேவை புரிந்தமைக்காக வழங்கப்படுகிறது. "போர்க்களப் பணி" என்பது போர், சண்டைகள் மற்றும் தீவிர எதிர்ப்புநிலைகளைக் குறிக்கும். இது அமைதி காலத்தில் வழங்கப்படும் மிக உயரிய சிறப்புமிகு சேவை விருதான விசிட்ட சேவா பதக்கத்திற்கு ஒப்பானது. இந்த விருது விருதுக்குரியவர் இறந்தபின்னும் கொடுக்கற்பாலது.  

## வெளியிணைப்புகள்
- யுத் சேவா பதக்கத்தினைக் குறித்த வான்படையின் பக்கம்
# பரம் விசிட்ட சேவா பதக்கம்



**பரம் விசிட்ட சேவா பதக்கம் ** (Param Vishisht Seva Medal அல்லது PVSM) இந்தியாவின் அமைதிகாலத்தில் மிக உயர்ந்தநிலையில் படைத்துறையில் சிறப்புமிகு சேவையாற்றியதற்கான ஓர் உயரிய படைத்துறை விருதாகும். இந்த விருது 1960ஆம் ஆண்டு நிறுவப்பட்டது. 1980 ஆம் ஆண்டுக்குப் பின்னர் அமைதிப்பணிகளுக்கு வழங்கப்படுகிறது.